ມີຜູ້ເສຍຊີວິດ3ຄົນໃນການປະທ້ວງທີ່Greece
ການເດີນຂະບວນທີ່ນະຄອນຫລວງເອເທັນ ເພື່ອປະທ້ວງຕໍ່ແຜນການປະຢັດ ມັດທະຍັດຂອງລັດຖະບານ
ທີ່ປະເທດກຣີສພວກພະນັກງານຂອງທະນາຄານໄດ້ພາກັນ ນັດຢຸດງານເພື່ອປະທ້ວງຕໍ່ການເສຍຊີວິດຂອງພະນັກງານ 3 ຄົນ ທີ່ຕົກຄ້າງຢູ່ຂ້າງໃນຂອງທະນາຄານທີ່ພວກປະທ້ວງ ຈູດ ໃນມື້ວານນີ້ ຊາວກຣີສຈຳນວນຫລາຍພັນຄົນໄດ້ປະທະກັບພວກ ຕຳຫລວດໃນວັນພຸດວານນີ້ໃນລະຫວ່າງການເດີນ ຂະບວນທີ່ນະຄອນຫລວງເອເທັນ ເພື່ອປະທ້ວງຕໍ່ ແຜນການປະຢັດມັດທະຍັດຂອງລັດຖະບານທີ່ມີຈຸດ ມຸ່ງໝາຍຈະຊ່ອຍກຣີສໃຫ້ລອດພົ້ນຈາກການລົ້ມລະລາຍນັ້ນ ລັດຖະມົນຕີການເງິນຂອງກຣີສທ່ານ GEORGE PAPACONSTAN TINOUກ່າວຕໍ່ສະພາແຫ່ງຊາດ ໃນວັນພະຫັດມື້ນີ້ວ່າ ຄວາມຫວັງອັນດຽວ ຂອງກຣີສທີ່ຈະຫລີກລ່ຽງບໍ່ໃຫ້ເກີີດການລົ້ມລະລາຍ ກໍຄືຕົກລົງຮັບເອົາ ແຜນການປະຢັດມັດທະຍັດ ຕະຫລອດທັງການກູ້ຢືມຈາກສະຫະພາບຢູໂຣບ ແລະກອງທຶນສາກົນ IMF ເປັນທີ່ຄາດກັນວ່າບັນດາສະມາຊິກສະພາຂອງກຣີສຈະລົງຄະແນນສຽງ ກ່ຽວກັບແຜນການດັ່ງກ່າວ ພາຍໃນທ້າຍອາທິດນີ້